CELEX: 32020D0984
Language: lv
Date: 2020-07-07 00:00:00
Title: Padomes Lēmums (ES) 2020/984 (2020. gada 7. jūlijs) par to, lai noslēgtu Protokolu, ar kuru īsteno Partnerattiecību nolīgumu zivsaimniecības nozarē starp Eiropas Kopienu un Gvinejas-Bisavas Republiku (2019–2024)

10.7.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 222/4
               
            
         PADOMES LĒMUMS (ES) 2020/984
         (2020. gada 7. jūlijs)
         par to, lai noslēgtu Protokolu, ar kuru īsteno Partnerattiecību nolīgumu zivsaimniecības nozarē starp Eiropas Kopienu un Gvinejas-Bisavas Republiku (2019–2024)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 43. pantu saistībā ar 218. panta 6. punkta otrās daļas a) apakšpunkta v) punktu un 218. panta 7. punktu,
         ņemot vērā Eiropas Komisijas priekšlikumu,
         ņemot vērā Eiropas Parlamenta piekrišanu (1),
         tā kā:
         
                     (1)
                  
                  
                     2008. gada 17. martā Padome pieņēma Regulu (EK) Nr. 241/2008 (2) par to, lai noslēgtu partnerattiecību nolīgumu zivsaimniecības nozarē starp Eiropas Kopienu un Gvinejas-Bisavas Republiku (3) (“nolīgums”). Nolīgums stājās spēkā 2008. gada 15. aprīlī, tika automātiski atjaunots un joprojām ir spēkā.
                  
               
                     (2)
                  
                  
                     Saskaņā ar Komisijas ieteikumu, Padome 2017. gada 28. februārī nolēma atļaut sarunu uzsākšanu ar Gvinejas-Bisavas Republiku par to, lai noslēgtu jaunu protokolu, ar kuru īsteno nolīgumu.
                  
               
                     (3)
                  
                  
                     Nolīguma līdzšinējā protokola darbības termiņš ir beidzies 2017. gada 23. novembrī.
                  
               
                     (4)
                  
                  
                     Komisija Savienības vārdā ir risinājusi sarunas par jaunu protokolu. Šo sarunu iznākumā jaunais protokols tika parafēts 2018. gada 15. novembrī.
                  
               
                     (5)
                  
                  
                     Saskaņā ar ar Padomes Lēmumu (ES) 2019/1088 (4) protokols, ar kuru īsteno partnerattiecību nolīgumu zivsaimniecības nozarē starp Eiropas Kopienu un Gvinejas-Bisavas Republiku (2019–2024) tika parakstīts 2019. gada 15. jūnijā.
                  
               
                     (6)
                  
                  
                     Protokolu provizoriski piemēro no tā parakstīšanas dienas.
                  
               
                     (7)
                  
                  
                     Protokola mērķis ir ļaut Savienībai un Gvinejas-Bisavas Republikai ciešāk sadarboties, lai veicinātu ilgtspējīgas zivsaimniecības politiku, zvejas resursu atbildīgu izmantošanu Gvinejas-Bisavas ūdeņos un Gvinejas-Bisavas centienus attīstīt jūras nozaru ekonomiku.
                  
               
                     (8)
                  
                  
                     Protokols būtu jāapstiprina.
                  
               
                     (9)
                  
                  
                     Ar nolīguma 10. pantu ir izveidota Apvienotā komiteja, kuras uzdevums ir uzraudzīt nolīguma piemērošanu. Turklāt saskaņā ar minēto pantu un protokola 5. pantu, 6. panta 4. punktu un 7. panta 4. punktu un 8. panta 2. un 4. punktu Apvienotā komiteja var pieņemt dažas izmaiņas protokolā. Lai atvieglotu šādu grozījumu apstiprināšanu, Komisijai būtu jāļauj, ievērojot konkrētus materiālus un procesuālus nosacījumus, tos Savienības vārdā apstiprināt vienkāršotā procedūrā.
                  
               
                     (10)
                  
                  
                     Savienības nostāja attiecībā uz izmaiņām protokolā būtu jānosaka Dalībvalstu valdību Pastāvīgo pārstāvju komitejai. Ierosinātie grozījumi tiks pieņemti, ja vien Dalībvalstu valdību Pastāvīgo pārstāvju komitejā pret to neiebildīs bloķējošais dalībvalstu mazākums saskaņā ar Līguma par Eiropas Savienību 16. panta 4. punktu.
                  
               
                     (11)
                  
                  
                     Nostāja, kas Savienībai jāieņem Apvienotajā komitejā attiecībā uz citiem jautājumiem, būtu jānosaka saskaņā ar Līgumiem un ieviestajiem prakses veidiem,
                  
               IR PIEŅĒMUSI ŠO LĒMUMU.
         
            1. pants
            Ar šo Savienības vārdā tiek apstiprināts Protokols, ar kuru īsteno Partnerattiecību nolīgumu zivsaimniecības nozarē starp Eiropas Kopienu un Gvinejas-Bisavas Republiku (2019–2024) (5).
         
         
            2. pants
            Padomes priekšsēdētājs norīko personu vai personas, kas ir tiesīgas Savienības vārdā sniegt protokola 17. pantā paredzēto paziņojumu.
         
         
            3. pants
            Saskaņā ar šā lēmuma pielikumā noteikto procedūru Komisijai tiek atļauts Savienības vārdā apstiprināt protokola izmaiņas, kuras jāpieņem Apvienotajai komitejai, kas ir izveidota ar nolīguma 10. pantu.
         
         
            4. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 7. jūlijā
            
               
                  Padomes vārdā –
               
               
                  priekšsēdētājs
               
               M. ROTH
            
         
         
            (1)  2020. gada 17. jūnija piekrišana (Oficiālajā Vēstnesī vēl nav publicēta).
         
            (2)  Padomes Regula (EK) Nr. 241/2008 (2008. gada 17. marts) par to, lai noslēgtu Partnerattiecību nolīgumu zivsaimniecības nozarē starp Eiropas Kopienu un Gvinejas-Bisavas Republiku (OV L 75, 18.3.2008., 49. lpp.).
         
            (3)  OV L 342, 27.12.2007., 5. lpp.
         
         
            (4)  Padomes Lēmums (ES) 2019/1088 (2019. gada 6. jūnijs) par to, lai Eiropas Savienības vārdā parakstītu un provizoriski piemērotu Protokolu, ar kuru īsteno Partnerattiecību nolīgumu zivsaimniecības nozarē starp Eiropas Kopienu un Gvinejas-Bisavas Republiku (2019–2024) (OV L 173, 27.6.2019., 1. lpp.).
         
            (5)  Protokola teksts ir publicēts OV L 173, 27.6.2019., kopā ar lēmumu par tā parakstīšanu.
      
      
         
            PIELIKUMS
            Procedūra, protokola izmaiņu apstiprināšanai, kuras ir jāpieņem Apvienotajai komitejai
            Ja Apvienotā komiteja tiek aicināta pieņemt izmaiņas protokolā saskaņā ar protokola 5. pantu, 6. panta 4. punktu, 7. panta 4. punktu un 8. panta 2. un 4. punktu, Komisija tiek pilnvarota Savienības vārdā apstiprināt ierosinātās izmaiņas, ievērojot šādus nosacījumus:
            
                        1.
                     
                     
                        Komisija nodrošina, ka veicot apstiprināšanu Savienības vārdā:
                        
                                    a)
                                 
                                 
                                    tā atbilst kopējās zivsaimniecības politikas mērķiem;
                                 
                              
                                    b)
                                 
                                 
                                    tā ir saskaņā ar attiecīgajiem noteikumiem, ko pieņēmušas reģionālās zvejniecības pārvaldības organizācijas, un tajā tiek ņemta vērā kopīgā pārvaldība, ko īsteno piekrastes valstis;
                                 
                              
                                    c)
                                 
                                 
                                    tajā ņem vērā jaunāko statistisko, bioloģisko un citu relevantu informāciju, kas ir nosūtīta Komisijai.
                                 
                              
                  
                        2.
                     
                     
                        Pirms Komisija Savienības vārdā apstiprina ierosinātās izmaiņas, Komisija tās iesniedz Padomei pietiekami ilgu laiku pirms attiecīgās Apvienotās komitejas sanāksmes.
                     
                  
                        3.
                     
                     
                        Dalībvalstu valdību pastāvīgo pārstāvju komiteja izvērtēs ierosināto izmaiņu atbilstību kritērijiem, kas ir izklāstīti šā pielikuma 1. punktā.
                     
                  
                        4.
                     
                     
                        Ja vien pret ierosinātajām izmaiņām neiebilst tāds dalībvalstu skaits, kas atbilst bloķējošajam mazākumam Padomē saskaņā ar Līguma par Eiropas Savienību 16. panta 4. punktu, Komisija tās Savienībās vārdā apstiprina. Ja ir šāds bloķējošais mazākums, Komisija ierosinātās izmaiņas Savienības vārdā noraida.
                     
                  
                        5.
                     
                     
                        Ja turpmākajās sanāksmēs ar Gvineju-Bisavu, tostarp uz vietas, vienošanos panākt nav iespējams, tad saskaņā ar 2.–4. punktā noteikto procedūru jautājumu vēlreiz nodod Padomei, lai Savienības nostājā būtu ņemti vērā jauni elementi.
                     
                  
                        6.
                     
                     
                        Komisija tiek aicināta laikus pieņemt jebkādus pasākumus, kas ir vajadzīgi kā Apvienotās komitejas lēmuma turpinājums, tostarp vajadzības gadījumā – attiecīgā lēmuma publicēšanu Eiropas Savienības Oficiālajā Vēstnesī un jebkāda priekšlikuma iesniegšanu, kas ir vajadzīgs minētā lēmuma īstenošanai.
                     
                  
                        7.
                     
                     
                        Citos jautājumos, kas neattiecas uz izmaiņām protokolā saskaņā ar tā 5. pantu, 6. panta 4. punktu, 7. panta 4. punktu un 8. panta 2. un 4. punktu, nostāju, kas Savienībai jāieņem Apvienotajā komitejā, nosaka saskaņā ar Līgumiem un ieviestajiem prakses veidiem.